Internet vecí

Internet vecí (angl. Internet of things, skratka IoT) je v informatike označenie pre prepojenie zariadení/objektov/ľudí s internetom. Pri tomto type zariadení sa často využíva pripojenie Wi-Fi a/alebo Bluetooth. Prepojené zariadenie by malo byť najmä bezdrôtové a malo by priniesť nové možnosti vzájomnej interakcie nielen medzi jednotlivými systémami a tiež priniesť nové možnosti ich ovládania, sledovania a zabezpečenie pokročilých služieb.

Problémom však sú rôzne existujúce štandardy pre komunikáciu rôznych skupín výrobcov, medzi ktoré patria Open Interconnect Consortium (Intel, Samsung, Dell, Broadcom…), AllSeen Alliance (Cisco, LG, Microsoft, Qualcomm, Sharp…), Industrial Internet Consortiumhttp://technet.idnes.cz/souboj-internetu-veci-iot-097-/hardware.aspx?c=A150316_161724_hardware_vse a OGC Sensor Web Enablement.

 Príklady 
Novo schválený protokol Bluetooth 4.2 definuje protokol 6LoWPAN, ktorým komunikujú „múdre žiarovky“. Ak bude televízor schopný nadviazať kontakt so žiarovkou, bude možné zaistiť optimálne nastavenie farebnej teploty svetla, ktorou žiarovka svieti vo vzťahu k aktuálnemu nastaveniu jasu a farebnej teploty obrazovky televízora. Vo výsledku tak zlepší používateľský zážitok.

V roku 2014 už môže inteligentná váha pomocou bezdrôtového prenosu oznámiť nameraný údaj aplikácii v mobilnom telefóne. Aplikácia môže mať vďaka vstavaným snímačom prehľad o denne nachodených krokoch, intenzite fyzickej aktivity (chôdza, beh, cvičenie), prekonanej vzdialenosti a prevýšení (pomocou pozičného systému GPS), cez športový náramok potom môže byť sledovaný tep, teplota tela i okolia, vlhkosť a podobne. Zo všetkých získaných údajov je potom možné človeku odporučiť zmenu intenzity záťaže, návštevu lekára, ale aj zdieľať všetko na sociálnych sieťach na zvýšenie motivácie a ďalšie povzbudenie.

Odhaduje sa, že v blízkej budúcnosti bude prepojených 200 miliárd zariadení a trhová hodnota sa odhaduje na 80 miliárd dolárov.Toptal -Domáce inteligentné domáce: domestikovanie internetu vecí

 Referencie 

 Zdroj 


Kategória:Internet
Kategória:Počítače a spoločnosť
Kategória:Terminológia